smcproject/ml-wiki-sentences huggingface dataset:
സ്കൂൾ കോഡ്  36037 സ്കൂൾ udise കോഡ് 32110700803 പ്രഥമാധ്യാപകർ പാണുവേലിൽ രാമകൃഷ്ണ പിള്ള മേലേത്ത് രാമകുറുപ്പ്‌ പരമേശ്വരത്ത് കെ ഗോവിന്ദൻ പിള്ള എസ് കൃഷ്ണ പിള്ള ജെ ശ്രീയമ്മ ബി .
വത്സലാ ദേവി .
ലീലാമ്മ എൻ. കൃഷ്ണ പിള്ള കെ .
എം രാജൻ ബാബു സി.ഡി ശ്രീകുമാരി എസ് സുധാകുമാരി എസ്. ശ്രീകുമാരി സി. തങ്കമണി എൻ. അബ്ദുൽ അസീസ്‌ ആർ .
സജിനി അവലംബം
സുവിശേഷപ്രവർത്തനം ഇംഗ്ലീഷ് വിലാസം https://ml.wikipedia.org/wiki/Evangelism ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ദൈവരാജ്യം മാനവരാശിയുടെ എല്ലാ വിധ പ്രശ്നങ്ങളും പരിഹരിക്കും എന്ന ബൈബിൾ സന്ദേശം പ്രചരിപ്പിക്കുന്നതിനെയാണ് സുവിശേഷപ്രവർത്തനം ( Evangelism ) എന്നറിയപ്പെടുന്നത്.
തങ്ങളുടെ വിശ്വാസങ്ങൾ മറ്റുള്ളവരുമായി പങ്കുവയ്ക്കുക എന്ന അർത്ഥവും ഇതിനുണ്ട്.
ഈ പദങ്ങൾ ബൈബിളിൽ നിന്നാണ് ഉടലെടുത്തത്.
സുവിശേഷപ്രവർത്തനത്തിൽ ഏർപെടുന്നവരെ സുവിശേഷപ്രവർത്തകർ, സുവാർത്താപ്രസംഗകർ എന്നിങ്ങനെ അറിയപ്പെടുന്നു.
മത്തായി, മർക്കോസ്, ലുക്കോസ്, യോഹനാൻ എന്നീ ബൈബിൾ പുസ്തകങ്ങളിൽ സുവിശേഷം എന്ന പദം പല പ്രാവശ്യം കാണപ്പെടുന്നു.
സുവാർത്ത എന്ന പദവും കാണപ്പെടുന്നുണ്ട്.
യേശു തന്റെ ശിഷ്യന്മാർക്ക് നൽകിയ ഒരു കല്പനയിൽ അതു കാണപ്പെടുന്നു.
ആകയാൽ നിങ്ങൾ പുറപ്പെട്ടു, പിതാവിന്റെയും പുത്രന്റെയും പരിശുദ്ധാത്മാവിന്റെയും നാമത്തിൽ സ്നാനം കഴിപ്പിച്ചും ഞാൻ നിങ്ങളോടു കല്പിച്ചതു ഒക്കെയും പ്രമാണിപ്പാൻ തക്കവണ്ണം ഉപദേശിച്ചുംകൊണ്ടു സകലജാതികളെയും ശിഷ്യരാക്കിക്കൊൾവിൻ ; ഞാനോ ലോകാവസാനത്തോളം എല്ലാനാളും നിങ്ങളോടുകൂടെ ഉണ്ടു എന്നു അരുളിച്ചെയ്തു.
— മത്തായി 28:19,20 സത്യവേദപുസ്തകം
രാജ്യത്തിന്റെ ഈ സുവിശേഷം സകലജാതികൾക്കും സാക്ഷ്യമായി ഭൂലോകത്തിൽ ഒക്കെയും പ്രസംഗിക്കപ്പെടും; അപ്പോൾ അവസാനം വരും.
— മത്തായി 24:14 സത്യവേദപുസ്തകം
പിന്നെ അവൻ അവരോടു: നിങ്ങൾ ഭൂലോകത്തിൽ ഒക്കെയും പോയി സകല സൃഷ്ടിയോടും സുവിശേഷം പ്രസംഗിപ്പിൻ
— മർക്കൊസ് 16:15 സത്യവേദപുസ്തകം
എന്നാൽ അവർ വിശ്വസിക്കാത്തവനെ എങ്ങനെ വിളിച്ചപേക്ഷിക്കും?
അവർ കേട്ടിട്ടില്ലാത്തവനിൽ എങ്ങനെ വിശ്വസിക്കും?
പ്രസംഗിക്കുന്നവൻ ഇല്ലാതെ എങ്ങനെ കേൾക്കും?
ആരും അയക്കാതെ എങ്ങനെ പ്രസംഗിക്കും?
“നന്മ സുവിശേഷിക്കുന്നവരുടെ കാൽ എത്ര മനോഹരം” എന്നു എഴുതിയിരിക്കുന്നുവല്ലോ.
— റോമർ 10:14 സത്യവേദപുസ്തകം
സുവേവ് ഇംഗ്ലീഷ് വിലാസം https://ml.wikipedia.org/wiki/Zouave ക്രൈമീൻ യുദ്ധത്തിൽ ഫ്രെഞ്ച് സുവേവ് യുദ്ധം ചെയ്യുന്നു ; ആലെക്സാണ്ടർ റാസ്സിനിക്കി വരച്ചത് (1858)
ഫ്രഞ്ച് കരസേനയിൽ , പൊതുവേ 1831നും 1962നും ഇടയ്ക്ക് ഫ്രഞ്ച് വടക്കേ ആഫ്രിക്കയിൽ സേവനമനുഷ്ഠിച്ചിരുന്ന ലൈറ്റ് ഇൻഫൻട്രി റെജിമെന്റുകൾക്ക് നൽകപ്പെട്ട പേരാണ് സുവേവ് .
പിന്നീട് അമേരിക്കൻ അഭ്യന്തരയുദ്ധത്തിലെ വോളണ്ടിയർ റെജിമെന്റ്, പരാഗ്വൻ യുദ്ധത്തിലെ സ്വതന്ത്ര ബ്രസീലിയൻ കറുത്ത വോളണ്ടിയർമാർ തുടങ്ങിയ മറ്റു പല കരസേനാ യൂണിറ്റുകളും ഈ പേര് സ്വീകരിക്കുകയുണ്ടായി.
അവലംബം ↑ Kraay, Hendrick "I Die with My Country: Perspectives on the Paraguayan War, 1864–1870" University of Nebraska, 2004 ISBN 0803227620 Chapter 4 "Patriotic Mobilization in Brazil; The Zuavos and Other Black Companies" p. 61
സുവദന
ഒരു മലയാള ഭാഷ വൃത്തമാണ് സുവദന .
ലക്ഷണം “ ഏഴേഴാറായ് നില്ക്കും മരഭനയഭവും ലംഗം സുവദനാ ” അവലംബം ↑ വൃത്തമ‍‍ഞ്ജരി, ഏ.
സുവാദിവ ചാനൽ Suvadiva Channel 1784 ഡി ആൻവില്ലെ മാപ്പിലെ സുവാദിവ ചാനൽ 1687 സാൻസൺ മാപ്പിൽ Courant de Souadou
വടക്കൻ, മധ്യ മാലിദ്വീപുകളെ തെക്കൻ അറ്റോളുകളിൽ നിന്ന് വേർതിരിക്കുന്ന വിശാലമായ ചാനലാണ് സുവാദിവ ചാനൽ ( Dv : Huvadu Kandu ).
അഥവാ ഹുവാദു കണ്ടു.
സുവാദിവ ചാനലിന്റെ ഉപരിതലത്തിൽ എണ്ണത്തിമിംഗലങ്ങൾ ഒരു സാധാരണ കാഴ്ചയാണ്.
ഈ ചാനൽ ഹദ്ദുൻമതി അറ്റോളിനും (പവിഴപ്പുറ്റ് സമൂഹം) ഹുവാദു അറ്റോളിനും ഇടയിലാണ്, മാലിദ്വീപിലെ മറ്റേതൊരു അറ്റോളിനുമിടയിലുള്ള ഏറ്റവും വിശാലമായ ചാനലാണിത്.
ബ്രിട്ടീഷ് അഡ്മിറൽറ്റി ചാർട്ടിൽ ഇതിനെ ഒന്നര ഡിഗ്രി ചാനൽ എന്നാണ് വിളിക്കുന്നത്.
പഴയ ഫ്രഞ്ച് ഭൂപടങ്ങളിൽ ഇത്  എന്ന പേരിൽ പ്രത്യക്ഷപ്പെട്ടു.
വിശാലമായ ഹുവാദു ചാനലിന്റെ മധ്യഭാഗത്തായി മെഡുറ്റില ( ദേരഹാ എന്നും അറിയപ്പെടുന്നു) എന്നറിയപ്പെടുന്ന ഒരു ചെറിയ കടൽതീരം ഉണ്ട്.
ഈ സ്ഥലം ഒരു സമുദ്രാന്തർഗ്ഗത പർവതത്തിന്റെ കൊടുമുടിയാണ്, ഒരുപക്ഷേ രൂപീകരണ പ്രക്രിയാ ദശയിലുള്ള ഒരു അറ്റോൾ ആണ്.
വെള്ളത്തിനടിയിലായ ഈ തീരം കണ്ടെത്താൻ വളരെ പ്രയാസമാണ്, കാരണം അതിന്റെ ഏറ്റവും ആഴം കുറഞ്ഞ സ്ഥലത്ത് 6 ഫാം (12 മീറ്റർ) ആഴമുണ്ട്.
ആഴമേറിയ സമുദ്രത്തിന്റെ വലിയ വിസ്തൃതികളാൽ ചുറ്റപ്പെട്ട ഒരു ഇളം നീല പാച്ച് പോലെ ഇത് കാണപ്പെടുന്നു.
അവിടെ, ഡസൻ കണക്കിന് മൈലുകളോളം ചക്രവാളത്തിൽ ഒരു ദ്വീപും കാണാൻ കഴിയില്ല.
ഇതും കാണുക മാലിദ്വീപിലെ പവിഴപ്പുറ്റ് സമൂഹങ്ങൾ റഫറൻസുകൾ ദിവേഹിരാജ്ജെഗെ ജോഗ്രഫിഗെ വാനവരു.
മുഹമ്മദ് ഇബ്രാഹിം ലുത്ഫീ.
ജി.സോസാനി.
സേവ്യർ റൊമേറോ-ഫ്രിയാസ്, മാലദ്വീപ് ദ്വീപുകാർ, ഒരു പുരാതന സമുദ്ര സാമ്രാജ്യത്തിന്റെ ജനപ്രിയ സംസ്കാരത്തെക്കുറിച്ചുള്ള ഒരു പഠനം.
1999, ISBN 84-7254-801-5
1°30′00″N 73°00′00″E ﻿ / ﻿ 1.50000°N 73.00000°E ﻿ / 1.50000; 73.00000
സുവിശേഷ കഥകൾ ഇംഗ്ലീഷ് വിലാസം https://ml.wikipedia.org/wiki/Suvisesha_Kadhakal
ഹെർമ്മൻ ഗുണ്ടർട്ട് രചിച്ചു എന്ന് കരുതപ്പെടുന്ന ഒരു മലയാള ഗ്രന്ഥമാണ് സുവിശേഷ കഥകൾ .
1847-ൽ കല്ലച്ചിൽ ( ലിത്തോഗ്രാഫി ) അടിച്ച ഒരു പുസ്തകമാണിത്.
ബാസൽ മിഷൻ പ്രസ്സ് തലശ്ശേരിയിൽ നിന്നുമാണ് പ്രസിദ്ധീകരിച്ചിരിക്കുന്നത്.
ബൈബിൾ പുതിയ നിയമത്തിലെ ആദ്യ നാലു പുസ്തകങ്ങളിൽ (സുവിശേഷങ്ങളിലെ) നിന്നെടുത്ത കുറച്ച് കഥകളാണ് പുസ്തകത്തിന്റെ ഉള്ളടക്കം.
ആകെ 52 കഥകളാണ് ഇത്തരത്തിൽ കൊടുത്തിരിക്കുന്നത്.
110 താളുകളാണ് ഗ്രന്ഥത്തിനുള്ളത്.
ഏ/ഓ കാരങ്ങളോ അതിന്റെ ചിഹ്നങ്ങളോ ഉപയോഗിച്ചിട്ടില്ല.
ചില്ലുള്ള കൂട്ടക്ഷരങ്ങൾ ഉണ്ടെങ്കിലും കൈയ്യെഴുത്തായതിനാൽ വാക്കുകൾക്ക് ഇടയിൽ ഇട വിടുന്ന രീതി ഇല്ല.
ഖണ്ഡികയിൽ വാചകങ്ങളെ തമ്മിൽ വേർതിരിക്കാൻ ഒരു വര ഉപയൊഗിച്ചിരിക്കുന്നു.
അവലംബം സുവിശേഷ കഥകൾ – ഗുണ്ടർട്ട് – 1847 പുറത്തേക്കുള്ള കണ്ണികൾ പുസ്തകം ഓൺലൈനിൽ വായിക്കാൻ
സുവി
തെന്നിന്ത്യൻ ഗായികയും എസ്5 സംഗീതവൃന്ദത്തിലെ അംഗവുമായിരുന്നു ശ്വേതാ സുരേഷ് എന്ന സുവി (ജ:26 സെപ്റ്റം: 1987- തൃശൂർ ).
യുവാൻ ശങ്കർരാജ സംഗീതസംവിധാനം നിർവ്വഹിച്ച സരോജ എന്ന ചിത്രത്തിലെ കോടാനു കോടി എന്ന ഗാനം സുവി ആലപിച്ചത് ഏറെ ശ്രദ്ധിക്കപ്പെട്ടു.
സോൾസോണിക് എന്ന സംഘത്തിലും ഇപ്പോൾ പരിപാടികൾ അവതരിപ്പിച്ചുവരുന്നു.
മറ്റുവിവരങ്ങൾ ഇശൈ ബൈ ദ പീപ്പിൾ ഡെലീറിയസ് ഹൈവെ -2014 (ഹിന്ദി ചലച്ചിത്രം) അവലംബം
സുവിശേഷങ്ങൾ ഇംഗ്ലീഷ് വിലാസം https://ml.wikipedia.org/wiki/Gospel
യേശുക്രിസ്തുവിന്റെ ജീവിതകഥയും പ്രബോധനങ്ങളും രേഖപ്പെടുത്തിയിരിക്കുന്ന ഗ്രന്ഥങ്ങളാണ് സുവിശേഷങ്ങൾ (ഇംഗ്ലീഷ്: Gospel,Good news) (ഗ്രീക്ക്: εὐαγγέλιον,യുവാൻഗേലിയോൻ).
മാനവരാശിക്ക് ദൈവം നൽകുന്ന രക്ഷയുടെ സദ്‌വാർത്ത ഉൾക്കൊള്ളുന്നു എന്ന വിശ്വാസമാണ് ഈ ഗ്രന്ഥങ്ങൾ സുവിശേഷങ്ങൾ എന്ന പേരിൽ അറിയപ്പെടാൻ ഇടയാക്കിയത്.
മത്തായി, മർക്കോസ്, ലൂക്കോസ്(ലൂക്കാ), യോഹന്നാൻ എന്നിവരുടെ പേരുകളിൽ അറിയപ്പെടുന്ന സുവിശേഷങ്ങൾ മാത്രമേ ക്രൈസ്തവ സഭകൾ ഔദ്യോഗികമായി അംഗീകരിച്ചിട്ടുള്ളൂ.
പുതിയനിയമത്തിലെ ആദ്യ നാലു പുസ്തകങ്ങളായി ചേർത്തിരിക്കുന്ന ഈ രചനകൾ കാനോനിക സുവിശേഷങ്ങൾ എന്നറിയപ്പെടുന്നു.
40-നും 95-നും ഇടയ്ക്കുള്ള കാലത്താണ് ഇവയുടെ രചന നടന്നതെന്ന് വിശ്വസിക്കപ്പെടുന്നു.
സുവിശേഷരചനയുടെ സാഹചര്യം
ക്രൈസ്തവസഭയുടെ ആദിമഘട്ടത്തിൽ , ഏകദേശം മുപ്പതാണ്ടുകളോളം സുവിശേഷങ്ങളുടെ രചന നടത്തുവാൻ ആരും പരിശ്രമിച്ചിരുന്നില്ല.
യേശുവിനെപ്പറ്റിയും അദ്ദേഹത്തിന്റെ ഉപദേശങ്ങളെപ്പറ്റിയും എഴുതി പ്രചരിപ്പിക്കുന്നതിനേക്കാൾ  പ്രഘോഷണങ്ങളിലൂടെ  കഴിയുന്നിടത്തോളം ജനങ്ങളെ അറിയിക്കുവാനാണ് അപ്പോസ്തോലന്മാരടക്കമുള്ള ക്രിസ്തുശിഷ്യർ ഉത്സാഹിച്ചിരുന്നതെന്നാണ് ഇതിനൊരു പ്രധാനകാരണമായി ചൂണ്ടിക്കാണിക്കപ്പെടുന്നത്.
ക്രിസ്തുവിന്റെ രണ്ടാമത്തെ വരവ് ഉടനെ തന്നെ ഉണ്ടാകുമെന്ന പ്രതീക്ഷയും സുവിശേഷം അടുത്ത തലമുറകൾക്കായി രേഖപ്പെടുത്തിവെക്കേണ്ടതിന്റെ ആവശ്യകതയെപ്പറ്റി ആദിമസഭാപിതാക്കന്മാരെ അധികം ഉത്കണ്ഠാകുലരാക്കിയില്ല എന്നും അനുമാനിക്കുന്നുണ്ട്.
കാരണം എന്തായാലും  'അപ്പോസ്തോലന്മാരുടെ ഉപദേശം കേട്ട്' സുവിശേഷം ഗ്രഹിക്കുന്ന പതിവായിരുന്നു ആദ്യകാലത്ത് സഭയിൽ നിലവിലിരുന്നതെന്ന് നടപടിപുസ്തകത്തിൽ നിന്നും പുതിയനിയമ ലേഖനങ്ങളിൽ നിന്നും മനസ്സിലാക്കുവാൻ സാധിക്കും.
എന്നാൽ  ക്രിസ്തുവിന്റെ സഹചാരികളും പ്രവർത്തനങ്ങൾക്ക് ദൃക്‌സാക്ഷികളുമായിരുന്ന അപ്പോസ്തോലന്മാരുടെ കാലം കടന്നു പോവാറായപ്പോഴേക്കും സുവിശേഷം രേഖപ്പെടുത്തി വെയ്ക്കണമെന്ന ആഗ്രഹം സഭാപിതാക്കന്മാരുടെ ഇടയിൽ സംജാതമായി.
മാത്രമല്ല, സഭ കൂടുതൽ പ്രദേശങ്ങളിലേക്ക് വളർന്നപ്പോൾ എല്ലായിടത്തും എത്തിച്ചേർന്ന് സുവിശേഷം പ്രസംഗിക്കുവാൻ  അപ്പോസ്തോലന്മാർക്കും പ്രയാസം നേരിട്ടു.
ഇതോടൊപ്പം ക്രിസ്തുവിന്റെ പുനരാഗമനം പ്രതീക്ഷിച്ചതു പോലെ ആസന്നമായിരിക്കില്ല എന്നുള്ള ചിന്തയും ഉയർന്നു വന്നു.
ഇതൊക്കെയാണ് സുവിശേഷങ്ങൾ രചിക്കപ്പെടുവാനുള്ള കാരണങ്ങൾ.
അപ്പോസ്തോലന്മാരുടെ ഓർമ്മക്കുറിപ്പുകളോ സമൂഹത്തിന്റെ വിശ്വാസസംഹിതകളോ ആയിട്ടാണ് സുവിശേഷങ്ങൾ രചിക്കപ്പെട്ടത്.
ലൂക്കാ എഴുതിയ സുവിശേഷത്തിന്റെ ആമുഖഭാഗത്ത് 'ആദിമുതൽ കണ്ട സാക്ഷികളും വചനത്തിന്റെ ശുശ്രൂഷകന്മാരുമായവർ നമ്മെ ഭരമേല്പിച്ചതു പോലെ നമ്മുടെ ഇടയിൽ പ്രമാണിച്ചു വരുന്ന കാര്യങ്ങളെ ക്രമമായി എഴുതുവാനുള്ള' ശ്രമമാണ് തന്റേതെന്നു ഗ്രന്ഥകാരൻ സൂചിപ്പിച്ചിരിക്കുന്നു.
സുവിശേഷങ്ങളുടെ താരതമ്യം
യേശുവിന്റെ പീഡാസഹനങ്ങളും മരണവും ഉത്ഥാനവും എല്ലാ സുവിശേഷങ്ങളിലെയും കേന്ദ്ര സംഭവങ്ങളാണ്.
മത്തായിയും ലൂക്കോസും ഇതോടൊപ്പം യേശുവിന്റെ ബാല്യകാല വിവരണവും കൂട്ടിച്ചേർത്തിരിക്കുന്നു.
ഒരേ വ്യക്തിയുടെ  ജീവിതവുമായി ബന്ധപ്പെട്ട ഈ ഗ്രന്ഥങ്ങൾ തമ്മിൽ പരസ്പര ബന്ധവും സാമ്യങ്ങളുമുണ്ടെങ്കിലും അനേകം വ്യത്യാസങ്ങളും പ്രകടമാണ്.
സാമ്യങ്ങൾ ഏറെയുള്ളത് ആദ്യത്തെ മൂന്ന് സുവിശേഷങ്ങളായ മത്തായി , മർക്കോസ് , ലൂക്കോസ് എന്നിവ തമ്മിലാണ് .
യേശുവിന്റെ ജീവിതത്തിലെ സംഭവങ്ങളെ ഒരേ വിധത്തിലും ക്രമത്തിലും അവതരിപ്പിച്ചിട്ടുള്ള ഈ സുവിശേഷങ്ങളെ സമവീക്ഷണസുവിശേഷങ്ങൾ എന്നു വിളിക്കുന്നു.
മൂന്നു സമാന്തര കോളങ്ങളിലായി ഇവയെ ചേർത്തു വെച്ച് ശ്രദ്ധിച്ചാൽ ഇവയുടെ ഉള്ളടക്കം ഒരേ ദിശയിൽ മുന്നേറുന്നതായി കാണാം.
അതിനാൽ ഈ സുവിശേഷങ്ങളെ സമാന്തരസുവിശേഷങ്ങൾ എന്നും വിശേഷിപ്പിക്കാറുണ്ട്.
എന്നാൽ നാലാമത്തെ സുവിശേഷമായ യോഹന്നാൻ എഴുതിയ സുവിശേഷം ഘടനയിലും അവതരണത്തിലും വേറിട്ട് നിൽക്കുന്നു.
വചനം മാംസരൂപം ധരിച്ചതിനെ സംബന്ധിച്ച പ്രതിപാദനത്തോടെ ആരംഭിക്കുന്ന ഈ സുവിശേഷത്തിൽ സമാന്തരസുവിശേഷങ്ങളിൽ നിന്ന് പ്രകടമായ ചില വ്യത്യാസങ്ങൾ ദർശിക്കാവുന്നതാണ്. 'അത്ഭുതങ്ങളാലും' 'വീര്യപ്രവർത്തികളാലും' സമൃദ്ധങ്ങളാണ്  സമാന്തരസുവിശേഷങ്ങൾ എങ്കിൽ ഈ സുവിശേഷത്തിൽ ഗ്രന്ഥകാരൻ അവയിൽ ഏഴെണ്ണം മാത്രം തിരഞ്ഞെടുത്ത് അവയെ 'അടയാളങ്ങളായി' അവതരിപ്പിക്കുന്നു.
ഈ അടയാളങ്ങൾ വഴിയായി യേശുവിന്  ജീവന്റെ അപ്പം, ലോകത്തിന്റെ പ്രകാശം, പുനരുത്ഥാനവും ജീവനും തുടങ്ങിയ രീതിയിലുള്ള വിശേഷണങ്ങൾ നൽകുവാൻ ഗ്രന്ഥകാരൻ ശ്രദ്ധിക്കുന്നുണ്ട്.
സമാന്തരസുവിശേഷങ്ങളിൽ പല വ്യക്തികളിൽ നിന്നും ഭൂതങ്ങളെ പുറത്താക്കുന്ന വിവരണങ്ങളുണ്ടെങ്കിലും യോഹന്നാന്റെ സുവിശേഷത്തിൽ ഭൂതോച്ചാടന സംഭവങ്ങൾ ഒന്നു പോലും പരാമർശിക്കുപ്പെടുന്നില്ല.
യേശുവിന്റെ പ്രബോധനശൈലിയുടെ പ്രത്യേകതയായി സമാന്തരസുവിശേഷങ്ങളിൽ ദർശിക്കാവുന്ന ഉപമകളും അവയുടെ വിശദീകരണങ്ങളും ഈ സുവിശേഷത്തിൽ കാണപ്പെടുന്നില്ല.
എന്നാൽ അത്ഭുതങ്ങളെത്തുടർന്നുള്ള ദൈവശാസ്ത്രപരമായ ദീർഘമായ പ്രഭാഷണം ഈ സുവിശേഷത്തിന്റെ ഒരു പ്രത്യേകതയാണ്.
ഉദാഹരണത്തിന് അഞ്ചപ്പം കൊണ്ട് അയ്യായിരത്തോളം പേരെ തൃപ്തിപ്പെടുത്തിയ സംഭവത്തിനു ശേഷമുള്ള യേശുവിന്റെ സാമാന്യം ദീർഘമായൊരു ഭാഷണം(6:32-65) ഗ്രന്ഥകാരൻ  രേഖപ്പെടുത്തിയിരിക്കുന്നു കുറിപ്പുകൾ
പുതിയനിയമത്തിൽ ആദ്യമായി എഴുതപ്പെട്ട കൃതികളായ പൗലോസിന്റെ ലേഖനങ്ങളുടെ തന്നെ രചനക്ക് കാരണമായത് അദ്ദേഹവുമായി ബന്ധപ്പെട്ടിരുന്ന സഭകളിൽ അപ്രതീക്ഷിതമായി ഉടലെടുത്ത ഭിന്നതകൾ, വ്യാജോപദേശങ്ങൾ, ദുരാചാരങ്ങൾ തുടങ്ങിയവ ഉയർത്തിയ പ്രതിസന്ധികളായിരുന്നു.
അവലംബം ബാഹ്യ ലിങ്കുകൾ www.bibleinterpretation.org ഫാദർ എബ്രഹാം മുത്തോലത്തിന്റെ സുവിശേഷവ്യാഖ്യാനം.
www.biblereflection.org ഫാദർ എബ്രഹാം മുത്തോലത്തിന്റെ ധ്യാനത്തോടുകൂടിയ സുവിശേഷവ്യാഖ്യാനം.
www.christianhomily.com ഫാദർ ഏബ്രഹാം മുത്തോലത്തിന്റെ സുവിശേഷ പ്രസംഗ സഹായി.
മലയാളത്തിലുള്ള വചന പ്രസംഗങ്ങൾ.
Abraham Mutholath
സുവിശേഷഭാഗ്യങ്ങൾ സുവിശേഷഭാഗ്യങ്ങളുടെ പ്രഘോഷണം, 19-ആം നൂറ്റാണ്ടിലെ ഫ്രെഞ്ച് കലാകാരൻ ജെയിംസ് ടിസോറ്റിന്റെ സങ്കല്പത്തിൽ
യേശുക്രിസ്തുവിന്റെ പ്രബോധനങ്ങളുടെ ഭാഗമായി സുവിശേഷങ്ങളിൽ രേഖപ്പെടുത്തിയിട്ടുള്ള ഒരു പറ്റം അനുഗ്രഹവചസ്സുകളാണ് സുവിശേഷഭാഗ്യങ്ങൾ (Beatitudes).
മത്തായിയുടേയും ലൂക്കായുടേയും സുവിശേഷങ്ങളിലാണ് ഇവ കാണപ്പെടുന്നത്.
മത്തായിയുടെ സുവിശേഷത്തിലെ പ്രബോധനസമാഹാരമായ ഗിരിപ്രഭാഷണത്തിന്റെ തുടക്കത്തിൽ ഇവ എട്ട് അനുഗ്രഹങ്ങൾ അഥവാ "അഷ്ടസൗഭാഗ്യങ്ങൾ" ആയി പ്രത്യക്ഷപ്പെടുന്നു.
ലൂക്കായുടെ സുവിശേഷത്തിലെ സമതലപ്രസംഗത്തിൽ ഇവ നാല് അനുഗ്രഹങ്ങളും തുടർന്ന് അവയുടെ പ്രതിരൂപങ്ങളായ നാല് ശാപങ്ങളും ആകുന്നു.
ശക്തിയിലും ബലാൽക്കാരത്തിലും എന്നതിനു പകരം സ്നേഹത്തിലും വിനീതഭാവത്തിലും അടിയുറച്ച ക്രിസ്തീയാദർശത്തിന്റെ രൂപരേഖയാണ് ഈ അനുഗ്രഹവചസ്സുകൾ.
ആത്മീയമനസ്ഥിതിയേയും, കാരുണ്യത്തേയും, സഹാനുഭൂതിയേയും സംബന്ധിച്ച യേശുവിന്റെ പ്രബോധനങ്ങൾ അവയിൽ സംഗ്രഹിക്കപ്പെട്ടിരിക്കുന്നു.
അഷ്ടസൗഭാഗ്യങ്ങൾ മെക്സിക്കോ നഗരത്തിൽ ലുഡാവിസ്റ്റാ പ്രാന്തത്തിലുള്ള വിശുദ്ധ കാജെത്താന്റെ ദേവാലയത്തിലെ അഷ്ടസൗഭാഗ്യഫലകം
സുവിശേഷഭാഗ്യങ്ങൾക്ക് പലവിധത്തിൽ, എട്ടു മുതൽ പത്തു വരെ എണ്ണം പറയാറുണ്ടെങ്കിലും എട്ടുഭാഗ്യങ്ങളുടെ പട്ടികയാണ് സാധാരണം.
ഈ ഭാഗ്യവാഗ്ദാനങ്ങൾ ഒരു പൊതുമാതൃക പിന്തുടരുന്നവയാണ്.
ഒരു വ്യവസ്ഥയും, വ്യവസ്ഥാപാലനത്തിൽ നിന്നു സിദ്ധിക്കുന്ന അനുഗ്രഹത്തിന്റെ വാഗ്ദാനവുമായി, ഓരോന്നും രണ്ട് ഉപവാക്യങ്ങൾ ചേർന്നതാണ്.
പൊതുവേ നിർഭാഗ്യരോ അവഗണിക്കപ്പെടേണ്ടവരോ ആയി കരുതപ്പെടുന്ന ഒരു വിഭാഗത്തെ പേരെടുത്തു പറഞ്ഞശേഷം അവരെ ഭാഗ്യവാന്മാരായി പ്രഖ്യാപിക്കുകയാണ് ഇവയിലെല്ലാം യേശു ചെയ്യുന്നത്.
മത്തായി
മത്തായിയുടെ സുവിശേഷത്തിൽ , ഗിരിപ്രഭാഷണത്തിന്റെ ആമുഖഭാഗത്ത് കാണുന്ന അഷ്ടസൗഭാഗ്യങ്ങൾ താഴെപ്പറയുന്നവയാണ്:- ആത്മാവിൽ ദരിദ്രർ ഭാഗ്യവാന്മാർ; സ്വർഗ്ഗരാജ്യം അവരുടേതാണ്.
വിലപിക്കുന്നവർ ഭാഗ്യവാന്മാർ; അവർ ആശ്വസിപ്പിക്കപ്പെടും.
ശാന്തശീലർ ഭാഗ്യവാന്മാർ; അവർ ഭൂമി അവകാശമാക്കും.
നീതിക്കു വേണ്ടി വിശക്കുകയും ദാഹിക്കുകയും ചെയ്യുന്നവർ ഭാഗ്യവാന്മാർ; അവർക്കു സംതൃപ്തി ലഭിക്കും.
കരുണയുള്ളവർ ഭാഗ്യവാന്മാർ; അവർക്കു കരുണ ലഭിക്കും.
ഹൃദയശുദ്ധിയുള്ളവർ ഭാഗ്യവാന്മാർ; അവർ ദൈവത്തെ കാണും.
സമാധാനം സ്ഥാപിക്കുന്നവർ ഭാഗ്യവാന്മാർ; അവർ ദൈവപുത്രന്മാരെന്നു വിളിക്കപ്പെടും.
നീതിക്കു വേണ്ടി പീഡനം ഏൽക്കുന്നവർ ഭാഗ്യവാന്മാർ; സ്വർഗ്ഗരാജ്യം അവരുടേതാണ്.
ഗലീലാക്കടൽ തീരത്തെ "അഷ്ടസൗഭാഗ്യങ്ങളുടെ ദേവാലയം" സുവിശേഷഭാഗ്യങ്ങളുടെ പ്രഘോഷണസ്ഥാനമായി കരുതപ്പെടുന്നു
അനുഗ്രഹപ്രഖ്യാപനത്തിലെ ഈ സമവാക്യശൈലി പഴയനിയമപശ്ചാത്തലത്തിൽ നിന്നെടുത്തതാണെങ്കിലും യേശു അതിനെ പുതിയൊരു പ്രബോധനത്തിന്റെ ഉപകരണമാക്കുന്നു.
എട്ടു സൗഭാഗ്യങ്ങളെ തുടർന്ന് മത്തായിയുടെ സുവിശേഷത്തിൽ ഇങ്ങനെയും പറയുന്നു: "ഞാൻ നിമിത്തം മനുഷ്യർ നിങ്ങളെ പഴിക്കയും ഉപദ്രവിക്കയും നിങ്ങളെക്കുറിച്ച് എല്ലാ തിന്മയും കളവായി പറയുകയും ചെയ്യുമ്പോൾ നിങ്ങൾ ഭാഗ്യവാന്മാർ. സ്വർഗ്ഗത്തിൽ നിങ്ങളുടെ പ്രതിഫലം വലുതായിരിക്കുക കൊണ്ട് സന്തോഷിച്ചുല്ലസിപ്പിൻ; നിങ്ങൾക്കു മുമ്പെയുണ്ടായിരുന്ന പ്രവാചകന്മാരെയും അവർ അങ്ങനെതന്നെ ഉപദ്രവിച്ചുവല്ലോ."
ഏശയ്യായുടെ പ്രവചനങ്ങളെ ആശ്രയിച്ചിരിക്കാവുന്ന ഈ ഭാഗം, അഷ്ടസൗഭാഗ്യങ്ങളുടെ വിശദീകരണമായി കരുതപ്പെടുന്നു.
ശാന്തശീലർക്കും, കാരുണ്യവാന്മാർക്കും, ഹൃദയശുദ്ധിയുള്ളവർക്കും, സാമാധാനപ്രിയന്മാർക്കും ഉള്ള ഭാഗ്യങ്ങൾ ലൂക്കായുടെ സുവിശേഷത്തിൽ ഇല്ല.
മറ്റു നാലു ഭാഗ്യങ്ങൾ മാത്രം ഘോഷിക്കുന്ന ലൂക്കാ , തുടർന്ന് സമാനമായ ചതുർശാപങ്ങളും രേഖപ്പെടുത്തുന്നു.
ലൂക്കായുടെ സുവിശേഷത്തിന്റെ ഭാഗമായ സമതലപ്രസംഗത്തിലെ (Sermon on the Plain) ചതുർഭാഗ്യങ്ങളിൽ ഓരോ അവസ്ഥകളിലുള്ളവരെ പേരെടുത്തു പറഞ്ഞ്, അവർക്ക് അനുഗ്രഹം പ്രഖ്യാപിക്കുന്നു.
അവസ്ഥകളും അനുഗ്രഹങ്ങളും ഇവയാണ്:- ദരിദ്രരേ നിങ്ങൾ ഭാഗ്യവാന്മാർ; സ്വർഗ്ഗരാജ്യം നിങ്ങൾക്കുള്ളതാണ്.
ഇപ്പോൾ വിശപ്പനുഭവിക്കുന്നവരേ നിങ്ങൾ ഭാഗ്യവാന്മർ; നിങ്ങൾ തൃപ്തരാകും.
ഇപ്പോൾ കരയുന്നവരേ നിങ്ങൾ ഭാഗ്യവാന്മാർ; നിങ്ങൾ മന്ദഹസിക്കും.
മനുഷ്യപുത്രന്റെ പേരിൽ ജനങ്ങൾ നിങ്ങളെ വെറുക്കുകയും....
ചെയ്യുമ്പോൾ......
സ്വർഗ്ഗത്തിൽ നിങ്ങളുടെ പ്രതിഫലം വലുതായിരിക്കും.
തുടർന്നു വരുന്ന ശാപങ്ങളിൽ നാലു തരം സന്തുഷ്ടാവസ്ഥകളിൽ ഉള്ളവരെ അവതരിച്ച് അവർക്ക് ദുരിതവും പ്രഖ്യാപിക്കുന്നു.
സമ്പന്നർക്ക് ദുരിതം; എന്തെന്നാൽ നിങ്ങൾക്ക് നിങ്ങളുടെ പ്രതിഫലം ലഭിച്ചു കഴിഞ്ഞു.
ഇപ്പോൾ ഭക്ഷിച്ചു തൃപ്തരായിരിക്കുന്നവർക്ക് ദുരിതം; എന്തെന്നാൽ നിങ്ങൾക്കു വിശക്കും.
ഇപ്പോൾ ചിരിക്കുന്നവർക്ക് ദുരിതം; എന്തെന്നാൽ നിങ്ങൾ വിലപിക്കുകയും നെടുവീർപ്പിടുകയും ചെയ്യും.
മനുഷ്യർ നിങ്ങളെക്കുറിച്ചു നന്മപറയുമ്പോൾ നിങ്ങൾക്കു ദുരിതം; എന്തെന്നാൽ അവരുടെ പിതാക്കന്മാർ വ്യാജപ്രവാചകന്മാരേയും ഈവിധം പുകഴ്ത്തിയിട്ടുണ്ട്.
അവലംബം ↑ A New Catechism, Catholic Faith for Adults, പ്രസാധനം, Herder Herder (പുറങ്ങൾ 98-99) ↑ മത്തായി എഴുതിയ സുവിശേഷം 5:3-10, ബൈബിൾ, പി.ഒ.സി. മലയാളം പരിഭാഷ
സുവിര ജയ്‌സ്വാൾ ഇംഗ്ലീഷ് വിലാസം https://ml.wikipedia.org/wiki/Suvira_Jaiswal
ഒരു ഇന്ത്യൻ ചരിത്രകാരിയാണ് സുവിര ജയ്‌സ്വാൾ .
പുരാതന ഇന്ത്യയുടെ സാമൂഹിക ചരിത്രത്തെക്കുറിച്ചുള്ള ഗവേഷണത്തിന് അവർ അറിയപ്പെടുന്നു.
പ്രത്യേകിച്ച് ജാതി വ്യവസ്ഥയുടെ പരിണാമം, പ്രാദേശിക ദേവതകളെ ഹിന്ദു ദേവാലയത്തിലേക്ക് ശക്തിപ്പെടുത്തുകയും ആവാഹിക്കുകയും ചെയ്യുന്നു.
അലഹബാദ് യൂണിവേഴ്‌സിറ്റിയിൽ നിന്നാണ് സുവീര ജയ്‌സ്വാൾ ചരിത്രത്തിൽ ബിരുദാനന്തര ബിരുദം നേടിയത്.
പട്‌ന യൂണിവേഴ്‌സിറ്റിയിൽ രാം ശരൺ ശർമ്മയുടെ മാർഗനിർദേശപ്രകാരം അവൾ ഡോക്ടറേറ്റ് നേടി.
ജയ്‌സ്വാൾ 1962 മുതൽ പട്‌ന യൂണിവേഴ്‌സിറ്റിയിൽ പഠിപ്പിച്ചു.
1971 മുതൽ 1999-ൽ വിരമിക്കുന്നതുവരെ ജവഹർലാൽ നെഹ്‌റു യൂണിവേഴ്‌സിറ്റിയിലെ ചരിത്ര പഠന കേന്ദ്രത്തിൽ പ്രൊഫസറായിരുന്നു.
2007-ൽ ജയ്സ്വാൾ ഇന്ത്യൻ ഹിസ്റ്ററി കോൺഗ്രസിന്റെ ജനറൽ പ്രസിഡന്റായിരുന്നു.
ഇന്ത്യയിലെ ജാതി വ്യവസ്ഥയുടെ പരിണാമത്തെക്കുറിച്ചും അതിന്റെ ഉത്ഭവത്തെക്കുറിച്ചും പ്രവർത്തനങ്ങളെക്കുറിച്ചും ജയ്‌സ്വാൾ ഗവേഷണം നടത്തിയിട്ടുണ്ട്.
ഋഗ്വേദത്തിന്റെ കാലഘട്ടത്തിൽ, ജാതി വ്യവസ്ഥ പിന്നീടുള്ള കാലഘട്ടങ്ങളിലെ സങ്കീർണ്ണമായ ശ്രേണിയായി മാറിയിട്ടില്ലെന്ന് അവർ കാണിച്ചു.
മുമ്പ് ഒരു കുടുംബത്തിന്റെ തലവനായി കരുതിയിരുന്ന ഗൃഹപതി യഥാർത്ഥത്തിൽ ഒരു വിപുലീകൃത ബന്ധുജന സംഘത്തിന്റെ നേതാവായിരുന്നുവെന്നും ഒരു ഇടയനിലയിൽ നിന്ന് ഉദാസീനമായ ഉൽപ്പാദനരീതിയിലേക്കുള്ള മാറ്റം ഗൃഹപതിയായി മാറുന്നതിനൊപ്പം സാമൂഹികമായ വർഗ്ഗീകരണത്തിന് കാരണമായെന്നും അവൾ കാണിച്ചു.
പുരുഷാധിപത്യ തത്വത്തിന്റെ ഒരു ആദിരൂപം.
ജാതി (വർണ്ണ) വേർതിരിവിന്റെ അടിസ്ഥാനം ചർമ്മത്തിന്റെ നിറമോ വംശത്തെക്കുറിച്ചുള്ള സങ്കൽപ്പങ്ങളോ അല്ലെന്ന് ജയ്സ്വാൾ കാണിച്ചു.
മറിച്ച്, സാമ്പത്തികവും രാഷ്ട്രീയവുമായ അധികാരത്തിലേക്കുള്ള അസമമായ പ്രവേശനമാണ് പദവി വ്യത്യാസങ്ങളെ വേരൂന്നിയതും അധികാരശ്രേണിയെ ക്രിസ്റ്റലൈസ് ചെയ്തതും.
നാഗേശ്വര ക്ഷേത്രം ബേഗൂർ ഇംഗ്ലീഷ് വിലാസം https://ml.wikipedia.org/wiki/Nageshvara_Temple,_Begur
കർണാടകയിലെ ബാംഗ്ലൂരിൽ സ്ഥിതിചെയ്യുന്ന ഒരു പുരാതന ക്ഷേത്രമാണു നാഗേശ്വര ക്ഷേത്രം .
നാഗനാഥേശ്വര ക്ഷേത്രം (Naganatheshvara ), പഞ്ചലിംഗേശ്വര ക്ഷേത്രം (Pancha Lingeshwara) എന്ന പേരുകളിലും ഈ ക്ഷേത്രം അറിയപ്പെടുന്നുണ്ട്.
ബാംഗ്ലൂരിൽ നിന്നും തമിഴ് നാട്ടിലെ ഹൊസ്സൂരിലേക്കു പോകുന്ന പ്രധാന റോഡിനു സമീപത്തുള്ള ബേഗൂർ പട്ടണത്തിലാണ് ഈ ക്ഷേത്രം സ്ഥിതി ചെയ്യുന്നത്.
ഇതിനടുത്ത് സ്ഥിതി ചെയ്തിരുന്ന കാശി വിശ്വേശര ക്ഷേത്രത്തിന്റെ അവശിഷ്ടങ്ങൾ ഇപ്പോഴും അവിടെയുണ്ട്.
നാഗേശ്വര ക്ഷേത്രത്തിന്റെ മറ്റൊരു പ്രത്യേകത അവിടുത്തെ പഞ്ചലിംഗ പ്രതിഷ്ഠയാണ് .
ശിവരാത്രി കാലഘട്ടത്തിലാണ് ഉത്സാവാഘോഷങ്ങളുടെ സമയം.
കാർത്തിക മാസത്തിലെ തിങ്കളാഴ്ച ദിവസം നാഗേശ്വര ക്ഷേത്രത്തിൽ പ്രത്യേക പൂജകളും വഴിപാടുകളും നടക്കാറുണ്ട്.
അതോടൊപ്പം തന്നെ ഏപ്രിൽ മാസത്തിൽ നടന്നുവരുന്ന ബ്രഹ്മ രഥോത്സവം ഏറെ പ്രധാനപ്പെട്ട മറ്റൊരു ആഘോഷമാണ്.
വെസ്റ്റേൺ ഗംഗാ സാമ്രാജ്യത്തിന്റെ കാലഘട്ടത്തിൽ (സി. ഇ. 350 - 1000) ഒമ്പതാം നൂറ്റാണ്ടിന്റെ അവസാനത്തിലാണ് ഈ ക്ഷേത്രം പണി കഴിപ്പിച്ചത്.
പടിഞ്ഞാറൻ ഗംഗാ സാമ്രാജ്യം പുരാതന കർണാടകത്തിലെ ഒരു സുപ്രധാന രാജവംശമായിരുന്നു .
നാലാം നൂറ്റാണ്ടിനും ആറാം നൂറ്റാണ്ടിനും മദ്ധ്യേ നല്ല രീതിയിലുള്ള പരമാധികാരമാണ് പടിഞ്ഞാറൻ ഗംഗാ സാമ്രാജ്യത്തിനുണ്ടായിരുന്നത്.
ക്രമേണ കുറഞ്ഞു വന്നു.
കോലാറിൽ നിന്ന് ആദ്യം ആരംഭിച്ച്, പിന്നീട് അവരുടെ തലസ്ഥാനം ആധുനിക മൈസൂർ ജില്ലയിലെ കാവേരി നദിക്കരയിൽ തലക്കാടിലേക്കു മാറ്റുകയായിരുന്നു.
ഈ കാലഘട്ടത്തിൽ ആയിരുന്നു  നാഗേശ്വര ക്ഷേത്ര നിർമ്മിതി എന്നു വിശ്വസിച്ചു വരുന്നു.
പുരാതന ലിഖിതങ്ങളിൽ നിന്ന്  ബേഗൂർ  ഒരിക്കൽ വെപ്പുർ എന്നും കെല്ലെലെ എന്നും അറിയപ്പെട്ടിരുന്നു എന്നു കാണാം.
ക്ഷേത്ര സമുച്ചയത്തിനകത്തെ  നാഗേശ്വർ, നാഗേശ്വര സ്വാമി എന്നീ രണ്ട് ക്ഷേത്രങ്ങൾ പടിഞ്ഞാറൻ ഗംഗാ രാജവംശത്തിലെ രാജാക്കൻമാരായ നിതിമാർഗ ഒന്നാമന്റേയും (എറെഗംഗ നീതിമാർഗ എന്നും 843-870 എന്നും വിളിച്ചിരുന്നു), എരിയപ്പ നീതിമാർഗ രണ്ടാമന്റേയും (എറെഗംഗ നീതിമാർഗ II, 907- 921) മേൽ നോട്ടത്തിൽ പൂർത്തിയാക്കിയതാണ്.
ഈ പ്രദേശത്ത് ചോള സാമ്രാജ്യത്തിന്റെ ഭരണത്തിന് ശേഷമുള്ള ഒരു ശേഷിപ്പാണ് ഇവിടുത്തെ മറ്റു പ്രതിഷ്ഠകൾ.
890 കാലത്ത് വന്ന ഒരു പഴയ കന്നഡ ലിഖിതത്തിൽ "ബംഗലൂരു യുദ്ധം" (ആധുനിക ബാംഗ്ലൂർ സിറ്റി) എന്ന പേരിൽ ഇതിനേപറ്റി വിവരിക്കുന്നുണ്ട്.
ക്ഷേത്ര സമുച്ചയത്തിൽ കാണപ്പെടുന്ന ഈ ലിഖിതങ്ങൾ രചിച്ചത് ആർ. നരസിംഹചാർ ആണ്.
ലിഖിതത്തേ കുറിച്ച് "എപിഗ്രാഫിയ കർണാടിക" (വോള്യം 10 ​​സപ്ലിമെന്ററി) പുസ്തക പരമ്പരയിൽ  രേഖപ്പെടുത്തിയിട്ടുണ്ട്.
ഇന്നത്തെ ബാംഗ്ലൂർ എന്ന സ്ഥലത്തിന്റെ അസ്തിത്വത്തിന്റെ ഏറ്റവും ആധികാരിക തെളിവായിരുന്നു ഇത്.
ബേഗൂർ റോഡിനരികിൽ ഉള്ള ബേഗൂർ തടാകക്കരയിലാണു ക്ഷേത്രം സ്ഥിതി ചെയ്യുന്നത്.
ബാംഗ്ലൂർ സിറ്റിയിൽ നിന്നും ഇലക്ട്രോണിക് സിറ്റി , തമിഴ് നാട്ടിലെ ഹൊസ്സൂരിലേക്കു പോകുന്ന പ്രധാന പാത ഈ വഴികളിൽ നിന്നും എളുപ്പത്തിൽ ഇവിടേക്ക് എത്തിച്ചേരാനാവും.
ബന്നാർഘട്ട റോഡിൽ നിന്നും ഹുളിമാവ് വഴിയും ബേഗൂരിലേക്ക് എത്തിച്ചേരാനാവും.
ബൊമ്മനഹള്ളിയിൽ നിന്നും ഹൊങ്കസാന്ദ്ര വഴിയും ബേഗൂരിലേക്ക് എത്തിച്ചേരാനാവുന്നു.
ഇലക്ട്രോണിക് സിറ്റിയിൽ നിന്നും ബേട്ടദാസണ്ണപുര വഴി ബേഗൂരിൽ എത്താനാവുന്നു.
ചിത്രശാല അകവശം ശിലാശാസനം മറ്റൊരു ശില്പം ശിലയിൽ ശിലാചിത്രം അമ്പലത്തിനു പുറത്ത് ഗോപുരം നന്ദി മന്ദപ്പ ഹെൻട്രി ഡിക്സൺ 1868 ഇൽ എടുത്ത ചിത്രം അമ്പലത്തിനു മുന്നിലെ തടാകം Nageshvara Temple, Begur എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ശ്രാവണബെലഗോള ഈ ലേഖനം ശ്രാവണബെൽഗോള ജൈനക്ഷേത്രം എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
കർണാടകത്തിലെ ഹസ്സൻ ജില്ലയിൽ ചാന്നരായപട്ടണത്തിന് സമീപത്തായായി സ്ഥിതിചെയ്യുന്ന ഒരു പട്ടണമാണ് ശ്രാവണബെലഗോള.
ബാംഗ്ലൂരിൽ നിന്നും 144 കിലോമീറ്റർ ദൂരെയായാണ് ഈ പട്ടണം സ്ഥിതിചെയ്യുന്നത്.
ജൈനമതത്തിലെ ഏറ്റവും പ്രധാനപ്പെട്ട തീർത്ഥാടന കേന്ദ്രങ്ങളിലൊന്നായ ശ്രാവണബെലഗോളയിലാണ് ഗോമാതേശ്വര ബാഹുബലി പ്രതിമ സ്ഥിതിചെയ്യുന്നത്.
കാര്യങ്കോട് പുഴ
കാസർഗോഡ് കണ്ണൂർ ജില്ലകളുടെ അതിർത്തിയെ നിർണ്ണയിച്ചുകൊണ്ടു് ഒഴുകുന്ന പുഴയാണ് തേജസ്വിനി എന്നും അറിയപ്പെടുന്ന കാര്യങ്കോട് പുഴ .
Karyankode River at Kayoor
കർണാടകത്തിലെ കൂർഗ് വനത്തിനുള്ളിലെ  മലനിരകളിൽ നിന്നാണ് കാര്യങ്കോട് പുഴ ഉത്ഭവിക്കുന്നത്.
പുളിങ്ങോം , ചെറുപുഴ , കടുമേനി , കാക്കടവ് , അണ്ടോൾ , കയ്യൂർ എന്നീ പട്ടണങ്ങളിലൂടെ ഒഴുകി പിന്നീട് ഈ പുഴ അറബിക്കടലിൽ പതിക്കുന്നു.
64 കിലോമീറ്ററോളം നീളമുണ്ട് ഈ പുഴയ്ക്ക്.
കടലിൽ പതിക്കുന്നതിന് മുമ്പായി നീലേശ്വരം പുഴ ഇതിനോടൊപ്പം ചേരുന്നുണ്ട്.
അഴിമുഖത്തു് വെച്ച് , കവ്വായിപ്പുഴ, പെരുമ്പ പുഴ എന്നിവയുമായി ചേർന്നു്, തെക്കു് വടക്കു് ദിശയിലായി, രാമന്തളി മുതൽ നീലേശ്വരം വരെ ജലപാത ഒരുക്കുന്നതിൽ ഈ നദിയുടെ പങ്കു് പ്രധാനമാണു്.
രാമന്തളി നിന്നും രാമപുരം പുഴയിലേക്കും അവിടുന്നു് സുൽത്താൻ തോടു് വഴി പഴയങ്ങാടി പുഴയിലേക്കും, അവിടുന്ന വളപട്ടണം പുഴ വഴി കണ്ണൂർ ജില്ലയിലെ കിഴക്കൻ മേഖലയിലേക്കും ഈ ജലപാത നീളുന്നു.
കാസർഗോഡ് ജില്ലാ ജലോത്സവം കാര്യങ്കോട് പുഴയിലാണ് നടത്താറു്.
‌‌ നീണ്ടു കിടക്കുന്ന ദ്വീപായ വലിയപറമ്പ ഈ പുഴയുടെ അഴിമുഖത്താണു് സ്ഥിതി ചെയ്യുന്നതു്.
കയ്യൂർ സമരംനടന്നതും കയ്യൂർ രക്തസാക്ഷിമണ്ഡപം സ്ഥിതി ചെയ്യുന്നതും കാര്യങ്കോട് പുഴയുടെ തീരത്താണ്.
ഇവയും കാണുക പയ്യന്നൂർ പുഴ പാലത്തര പുഴ പുതിയ പുഴ പേരാപുഴ പെരുമ്പ പുഴ ചങ്കുരിചാൽ ഉളിയത്ത് കടവ് കണ്ടൽക്കാടുകൾ വളപട്ടണം പുഴ കുപ്പം പുഴ രാമപുരം പുഴ കാവേരി പുഴ ഒളവറ പുഴ പയസ്വിനി പുഴ നീലേശ്വരം പുഴ ചിത്താരിപ്പുഴ ചന്ദ്രഗിരിപ്പുഴ ഷിറിയ പുഴ കവ്വായി കായൽ
കരിയങ്കോട് നദി ഈ ലേഖനം കാര്യങ്കോട് പുഴ എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
( അഭിപ്രായം പ്രകടിപ്പിക്കുക ) ഇംഗ്ലീഷ് വിലാസം https://ml.wikipedia.org/wiki/Kariangode_River
കേരളത്തിലെ കാസർഗോഡ് ജില്ലയിലെ ഒരു നദിയാണ് കരിയങ്കോട് നദി .
ഹോസ്ദുർഗ്ഗ് താലൂക്കിലെ മലകളിലും താഴ്വാ‍രങ്ങളിലും കൂടി ഈ നദി ഒഴുകുന്നു.
പ്രശസ്ത കന്നഡ സാഹിത്യകാരനായ നിരഞ്ജന തേജസ്വിനി എന്ന് വിശേഷിപ്പിച്ച ഈ നദിക്കരയിലാണ് പ്രശസ്ത കർഷക ഗ്രാമമായ കയ്യൂർ .
ബ്രിട്ടീഷ് ഭരണത്തിനെതിരെ നടന്ന സായുധ കർഷക ലഹളയായ കയ്യൂർ സമരം ഇവിടെയാണ് നടന്നത്.
അച്ചൻകുഞ്ഞ് ഇംഗ്ലീഷ് വിലാസം https://ml.wikipedia.org/wiki/Achankunju
ഒരു മലയാള നാടക - ചലച്ചിത്രനടനായിരുന്നു അച്ചൻകുഞ്ഞ് (ജീവിതകാലം : 1930 - 16 ജനുവരി 1987).
മികച്ച നടനുള്ള സംസ്ഥാന അവാർഡ് അച്ചൻകുഞ്ഞ് നേടിയിട്ടുണ്ട്.
കോട്ടയം കച്ചേരിക്കടവ് നെല്ലിശേരി വീട്ടിൽ 1930 ൽ ജനിച്ചു.
സിനിമയിലെത്തുന്നതിനുമുമ്പ് കോട്ടയം ബോട്ടു ജട്ടിയിൽ ചുമട്ടുതൊഴിലാളിയായിരുന്നു.
1953ൽ 'വിധി' എന്ന നാടകത്തിലാണ് അച്ചൻകുഞ്ഞ് ആദ്യമായി അഭിനയിച്ചത്.
കെ.പി.എ.സി , കേരളാ തീയേറ്റേഴ്സ് എന്നീ നാടകസമിതികളിലായി മുപ്പതുവർഷത്തോളം അനേകം കഥാപാത്രങ്ങളെ അവതരിപ്പിച്ചു.
ഭരതൻ സംവിധാനം ചെയ്ത ലോറിയാണ് അച്ചൻകുഞ്ഞിന്റെ ആദ്യ ചിത്രം.
ആദ്യചിത്രത്തിൽ തന്നെ മികച്ച നടനുള്ള സംസ്ഥാന അവാർഡ് അച്ചൻകുഞ്ഞ് നേടി.
അൻപത്തിയാറാമത്തെ വയസ്സിൽ അച്ചൻ കുഞ്ഞ് അന്തരിച്ചു.
അച്ചാമ്മയാണ് ഭാര്യ.
സാജൻ പുത്രനും.
അഭിനയിച്ച സിനിമകൾ അരപ്പട്ട കെട്ടിയ ഗ്രാമത്തിൽ (1986) ഇതിലേ ഇനിയും വരൂ (1986)...
ഗോവിന്ദൻകുട്ടി ആശാൻ മീനമാസത്തിലെ സൂര്യൻ (1986)...
പോലീസ് ഓഫിസർ നിറമുള്ള രാവുകൾ (1986) ഇലഞ്ഞിപ്പൂക്കൾ (1986) നിമിഷങ്ങൾ (Yaamam) (1986) തൊഴിൽ അല്ലെങ്കിൽ ജയിൽ (1985) അങ്ങാടിക്കപ്പുറത്ത് (1985)...
സെയ്താക്ക കാണാതായ പെൺകുട്ടി (1985) തിങ്കളാഴ്ച്ച നല്ല ദിവസം (1985) യാത്ര (1985) നാദം (Mattoru Pranayakaalathu) (1983) സന്ധ്യാ വന്ദനം (1983)...
Bhaskaran Aasan സാഗരം ശാന്തം (1983) എനിക്കു വിശക്കുന്നു (1983)...
മത്തായി കടമ്പ (1983) നസീമ (Thamburu) (1983)...
മമ്മദ് ആട്ടക്കലാശം (1983) സന്ധ്യ മയങ്ങും നേരം (1983) പ്രേം നസീറിനെ കാണ്മാനില്ല (1983) നിഴൽ മൂടിയ നിറങ്ങൾ (1983) ഹിമവാഹിനി (1983)...
Panthalam Kurup അഹിംസ (1982) പടയോട്ടം (1982) കക്ക (1982) ഈ നാട് (1982)...
Porinju ഗ്രീഷ്മജ്വാല (1981)...
Kattumooppan പറങ്കിമല (1981) ചാട്ട (1981)...
Kariya കാട്ടുകള്ളൻ (1981) ചൂതാട്ടം (1981) ഇണയെത്തേടി (1981) ലോറി (1980) അമ്പിളി അമ്മാവൻ പുരസ്കാരങ്ങൾ മികച്ച നടനുള്ള കേരളസംസ്ഥാന അവാർഡ് (1980) അവലംബം ↑ {{ cite news }} : Check date values in: | accessdate= ( help ) ↑ {{ cite web }} : Missing or empty | title= ( help ) പുറം കണ്ണികൾ http://imprintsonindianfilmscreen.blogspot.com.au/2012/03/achankunju.html http://entertainment.oneindia.in/celebs/achankunju/filmography.html Archived 2014-01-03 at the Wayback Machine .
http://www.malayalachalachithram.com/movieslist.php?a=4613 Achankunju at MSI ഇന്റർനെറ്റ് മൂവി ഡാറ്റാബേസിൽ നിന്ന് അച്ചൻകുഞ്ഞ്
അച്ചൻകോവിൽ ശാസ്താക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Achenkovil_Sastha_Temple
കൊല്ലം ജില്ലയിലെ ( കേരളം , ഇന്ത്യ ) പത്തനാപുരം താലൂക്കിൽ സ്ഥിതിചെയ്യുന്ന ദേവാലയമാണ്‌ അച്ചൻകോവിൽ ശാസ്താക്ഷേത്രം .
കേരളത്തിന്റെ സുരക്ഷിതത്വത്തിനുവേണ്ടി പരശുരാമൻ സ്ഥാപിച്ചതാണ്‌ ഈ ക്ഷേത്രമെന്നാണ്‌ ഐതിഹ്യം.
എന്നാൽ ഒരു തീർഥാടനകേന്ദ്രമെന്നനിലയിൽ മലയാളികളേക്കാൾ തമിഴ്നാട്ടിലുള്ള ഭക്തൻമാരെയാണ് ഇവിടം കൂടുതൽ ആകർഷിച്ചുവരുന്നത്.
ആരണ്യശാസ്താക്ഷേത്രങ്ങളിൽ ഒന്നായ ഇവിടെ ഗൃഹസ്ഥാശ്രമിയായ ശാസ്താസങ്കല്പമാണ്.
പത്നീസമേതനായ ശാസ്താവിന്റെ പ്രതിഷ്ഠ നടന്നത് കൊല്ലവർഷം 1106 മകരം 12നാണ്.
പത്തനാപുരം അലിമുക്കിൽ നിന്നും ക്ഷേത്രത്തിലേക്ക് വനത്തിലൂടെ പാതയുണ്ട്.
തമിഴ്‌നാട്ടിലെ തെങ്കാശി വഴിയും ക്ഷേത്രത്തിലെത്താം .
ധനു ഒന്നു മുതൽ പത്തുവരെ നടക്കുന്ന 'മണ്ഡലപൂജ' എന്ന ഉൽസവവും, മകരത്തിലെ 'രേവതിപൂജ' എന്ന പ്രതിഷ്ഠാദിനവുമാണ് ഇവിടുത്തെ മുഖ്യ ഉത്സവങ്ങൾ.
മണ്ഡലപൂജയിൽ തേരോട്ടവും രേവതിപൂജയിൽ പുഷ്പാഭിഷേകവും പ്രധാന ചടങ്ങുകളാണ്.